Referat fra generalforsamling for SK av 1911, avholdt mandag den 16. mars 2015 kl. 19.11
1. Godkjenning av innkalling og dagsorden. Innkalling og dagsorden ble godkjent.
2. Valg av dirigent og referent. Johs. R. Kjeken foreslo seg selv som dirigent og Olav Hjortås som referent, og dette ble vedtatt.
3. Årsberetning. Følgende kommentarer kom fram:
•	Inkludert styremøtet samme dag, har det blitt avholdt seks styremøter i perioden.
•	Johs. slo fast at en levende nettside er en viktig miljøfaktor for en sjakklubb.
•	Når det gjelder medlemmenes innsats utenfor klubben, ble Torstein Baes arbeid som ekspertkommentator i NRK trukket fram.
•	Johs. roste styrets innsats i NM for klubblag.
•	KPMG Chess Challenge ble arrangert på BI i forbindelse med sjakk-OL, og dette ga 5.000 kroner i overskudd.
Med disse kommentarene og merknadene ble årsberetningen godkjent.
4. Regnskap med revisorberetning. Når det gjelder en del høye tap i fordringskrav, skyldes dette  i stor grad at klubben i 2012 og deler av 2013 var uten kasserer. Regnskapet ble godkjent, og Johs. og andre ga honnør til kassereren for vel utført arbeid.
Budsjett 2015. Båtturneringen er avlyst pga lav påmelding. Styret håper å arrangere en annen turnering med overskudd. I budsjettet ble det foreslått å redusere inntekten i posten "andre turneringer" til 25.000 kr. Dette fører til at det budsjetterte resultatet blir -12.000 kr.  Med denne endringen ble budsjettet vedtatt.
Kontingent for 2016. Styrets forslag om uendret kontingent ble vedtatt.
5. Til styret innkomne forslag. Ingen forslag var mottatt.
6. Valg av styre. Det sittende styret foreslo følgende styre:
Leder: Johs. R. Kjeken
Nestleder: Anders B. Iversen
Kasserer: Harald Furnes
Turneringssjef: Geir Nesheim
Internettredaktør: Helge Fjellestad
Materialforvalter: Finn Møller
Styremedlem: Per Olsen
Forslaget innebar at ingen gikk inn i eller ut av styret, men det var noen rokader. Forslaget ble vedtatt.
Valg av valgkomité. Anders B. Iversen ble gjenvalgt som leder. Daniel Barker og Sven Erik Rognes ble valgt som medlemmer av komiteen.
7. Valg av revisor med varamann. Anders Sørjordet ble gjenvalgt som revisor. Johannes Kvisla ble valgt som vararevisor.
8. Eventuelt. Ingen saker. 
Møtet ble hevet kl. 19.50, og ble etterfulgt av en lynturnering.

Olav Hjortås /s
referent